
Linnavara- ja Majandusameti 

bilansis oleva põhivara kõlbamatuks tunnistamine, 

bilansist mahakandmine 

1. Asjaolud ja menetluse käik

Linnavara- ja Majandusamet taotleb alljärgneva linnavara kõlbamatuks tunnistamist ja volituste andmist oma bilansist mahakandmiseks vastavalt Narva Linnavolikogu 24.08.2006 määrusega nr 34 kinnitatud “Linnavara kõlbmatuks tunnistamise, mahakandmise ja hävitamise korrale»:

· Eesti Töörahva Kommuuni 50. aastapäeva mälestusmärk (bareljeef) bilansilise maksumusega 31 090 krooni, kulum 100%, paigaldatud 08.09.1969. a.
Mälestusmärk on kinnitatud Raekoja hoonega külgnevale kivimüürile. Seoses Raekoja hoone ja platsi eelseisva rekonstrueerimisega on otstarbekas eelnimetatud mälestusmärk demonteerida.

Narva Muuseumiga on olemas kokkulepe, mille kohaselt Eesti Töörahva Kommuuni 50. aastapäeva mälestusmärk (skulptor J.Soans, 1968.a) võetakse muuseumis muuseumieksponaadina.  

Küsimust arutati Narva Linnavalitsuse linnavarakomisjoni istungil 24.01.08 (protokoll nr 1), kus otsustati:

1. Rahuldada Narva Linnavalitsuse Linnavara- ja Majandusameti taotlus.
2. Linnavara- ja Majandusametil esitada antud küsimus Narva Linnavalitsuse istungile vastava korralduse vastuvõtmiseks. 

Eelnimetatud põhivara on kantud linnavara registrisse. 

Ülalnimetatud põhivaraga seotud õigused ja kohustused ei kuulu üleandmisele Narva Linnavalitsuse Linnavara- ja Majandusametilt.

2. Õigusliku alused

Narva Linnavolikogu 24.08.2006 määrusega nr 34 kinnitatud “Linnavara kõlbmatuks tunnistamise, mahakandmise ja hävitamise korra» (edaspidi Kord) §4 kohaselt mõistetakse Korras linnavara all muu hulgas Narva linna omandis olev vallasasja, mis on raamatupidamisseaduse kohaselt käsitletav põhivarana, mis on kantud või kuulub kandmisele linnavara registrisse.

Korra §7 punkti 2 kohaselt linnavara tunnistatakse kõlbmatuks, kui on tõestatud linnavara säilitamise ebaotstarbekus.

Korra §8 kohaselt enne linnavara kõlbmatuks tunnistamist peab olema lahendatud ülle varaga seotud õiguste ja kohustuste ülekandmise küsimus.

Korra §14 punkti 1 kohaselt otsuse linnavara kõlbmatuks tunnistamise, mahakandmise ja hävitamise kohta võtab vastu Korra §-s 4 nimetatud linnavara suhtes – Narva Linnavalitsus. Korra §15 kohaselt kui otsus linnavara kõlbmatuks tunnistamise, mahakandmise ja hävitamise kohta võtab vastu Narva linnavalitsus, siis selle otsus vormistatakse linnavalitsuse korraldusega.
3. Otsus

3.1. Nõustuda Narva Linnavalitsuse Linnavara- ja Majandusameti (registrikood 75029837) taotlusega, tunnistada kõlbamatuks ja Linnavara- ja Majandusametil kanda maha järgmine bilansis kajastatud põhivara:
- Eesti Töörahva Kommuuni 50. aastapäeva mälestusmärk (bareljeef) bilansilise maksumusega 31 090 krooni.
3.2. Käesoleva korralduse punktis 3.1 nimetatud põhivaraga seotud rahalised õigused ja kohustused ei kuulu üleandmisele Narva Linnavalitsuse Linnavara- ja Majandusametilt.
4. Rakendussätted

4.1. Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.
4.2. Korraldus jõustub seadusega sätestatud korras.

